 Jenesis 41  O wee ruo mgbe afọ abụọ zuru ezu gwụchara na Fero nọ na-arọ nrọ, ma, lee, o guzo nakụkụ osimiri Naịl.Lee, ehi asaa ndị mara mma, maakwa abụba, si nosimiri Naịl na-agbagote, ha wee na-ata ahịhịa dị nakụkụ Naịl.Lee, e nwere ehi asaa ọzọ ndị si nosimiri Naịl na-agbagote mgbe ndị nke mbụ ahụ gbagotesịrị, ha jọrọ njọ ma taa ahụ, ha wee guzo nakụkụ ehi ndị ahụ nọ nakụkụ osimiri Naịl.Ehi ndị ahụ jọrọ njọ ma taa ahụ wee malite iri ehi asaa ahụ mara mma ma maa abụba. Fero wee teta.Otú ọ dị, ụra buuru ya ọzọ, o wee rọọ nrọ nke ugboro abụọ. Lee, oko ọka asaa mịrị notu okporo ọka, ha gbara agba ma dị mma.Lee, e nwere oko ọka asaa mịrị mgbe ndị nke mbụ ahụ mịchara, ha fịkpọrọ afịkpọ, bụrụkwa ndị ifufe si nebe ọwụwa anyanwụ mere ka ha kpọọ nkụ.Oko ọka ndị ahụ fịkpọrọ afịkpọ wee loo oko ọka asaa ahụ gbara agba ma ju eju. Fero wee teta nụra, ma, lee, ọ bụ ná nrọ.O wee ruo nụtụtụ na mmụọ ya ezughị ike. O wee zie ozi kpọọ ndị niile na-eme anwansi nIjipt na ndị amamihe ya niile, Fero wee kọọrọ ha nrọ ya. Ma e nweghị onye kọwaara Fero nrọ ndị ahụ.Onyeisi ndị obu ihe ọṅụṅụ wee gwa Fero, sị: Ana m ekwupụta mmehie m taa.Fero wesoro ndị na-ejere ya ozi iwe. O wee tụba m nụlọ nga nke ụlọ onyeisi ndị nche, mụ na onyeisi ndị na-eme achịcha.E mesịa, anyị abụọ rọrọ nrọ notu abalị, mụ na ya. Onye ọ bụla nime anyị rọrọ nrọ nke ya, nke ọ bụla nwere nkọwa nke ya.E nwekwara otu nwa okorobịa onye Hibru anyị na ya nọ nebe ahụ bụ onye na-ejere onyeisi ndị nche ozi. Mgbe anyị kọọrọ ya nrọ anyị, ọ kọwaara anyị ya. Ọ kọwaara onye nke ọ bụla nrọ ya.O wee ruo na dị nnọọ ka ọ kọwaara anyị, otú ahụ ka o mere. A kpọghachitere m nọrụ m, ma a kwụwara onye nke ọzọ nosisi.Fero wee zie ozi kpọọ Josef, ka ha wee si nụlọ mkpọrọ kpọpụta ya ngwa ngwa. Nihi ya, ọ kpụrụ isi ya na ajị agba ya, gbanweekwa ákwà mgbokwasị ya ma gakwuru Fero.Fero wee sị Josef: Arọrọ m nrọ, ma ọ dịghị onye pụrụ ịkọwa ya. Ugbu a, anụwo m ka e kwuru banyere gị na ị pụrụ ịnụ nrọ ma kọwaa ya.Josef wee zaa Fero, sị: Ọ bụghị m ka ọ dị naka! Chineke ga-agwa Fero ihe ga-abụ maka ọdịmma ya.Fero wee gaa nihu ịsị Josef: Ná nrọ m, lee, m guzo nakụkụ osimiri Naịl.Lee, ehi asaa mara abụba, maakwa mma, si nosimiri Naịl na-agbagote, ha wee malite ịta ahịhịa dị nakụkụ Naịl.Ma, lee, e nwere ehi asaa ọzọ ndị na-agbagote mgbe ndị nke mbụ ahụ gbagotesịrị, ha na-asọ oyi, jọọ njọ nke ukwu ma taa ahụ. Ahụtụbeghị m nke jọrọ njọ dị ka ha nala Ijipt dum.Ehi ndị ahụ tara ahụ ma jọọ njọ wee rie ehi asaa mbụ ahụ mara abụba.Ha wee banye nafọ ha, ma e nweghị ike ịmata na ha banyere nafọ ha, nihi na ọdịdị ha jọrọ njọ dị nnọọ ka ọ dị ná mbido. M wee teta.E mesịa, m hụrụ ná nrọ m, lee, e nwere oko ọka asaa mịrị notu okporo ọka, ha juru eju ma dị mma.Lee, e nwekwara oko ọka asaa mịrị mgbe ndị nke mbụ ahụ mịchara, ha fịkpọrọ afịkpọ, pee mpe, bụrụkwa ndị ifufe si nebe ọwụwa anyanwụ mere ka ha kpọọ nkụ.Oko ọka ndị ahụ fịkpọrọ afịkpọ wee loo oko ọka asaa ahụ dị mma. M wee kọọrọ ya ndị na-eme anwansi, ma ọ dịghị onye kọwaara m ya.Josef wee sị Fero: Nrọ Fero rọrọ bụ otu. Ihe ezi Chineke ga-eme ka ọ gwara Fero.Ehi asaa ahụ dị mma bụ afọ asaa. Notu aka ahụ, oko ọka asaa ahụ dị mma bụ afọ asaa. Nrọ ahụ bụ otu.Ehi asaa ahụ tara ahụ ma jọọ njọ, bụ ndị gbagotere mgbe ndị nke mbụ ahụ gbagotesịrị, bụ afọ asaa; oko ọka asaa ahụ ihe na-adịghị, bụ ndị ifufe si nebe ọwụwa anyanwụ mere ka ha kpọọ nkụ, ga-abụ afọ asaa a ga-enwe ụnwụ.Nke a bụ ihe m gwara Fero: Ihe ezi Chineke gaje ime ka o mere ka Fero hụ.Lee, afọ asaa nke a ga-enwe nri nụba nke ukwuu nala Ijipt na-abịa.Ma afọ asaa nke ụnwụ ga-esochi ha, a ga-echefukwa nri niile ahụ e nwere nụba nala Ijipt, ụnwụ ahụ ga-eripịakwa nnọọ ala a.A gaghị ama na ọ dị mgbe e nwere nri nụba nala a nihi ụnwụ ahụ ga-esochi, nihi na ọ gaje isi oké ike.Na e mere ka Fero rọọ nrọ ahụ ugboro abụọ pụtara na ezi Chineke emewo ka ihe ahụ guzosie ike, ezi Chineke na-emekwa ọsọ ọsọ ime ya.Ya mere, ka Fero chọta nwoke nwere uche, nke makwaara ihe ma mee ya onyeisi ala Ijipt.Ka Fero mee ihe ma họpụta ndị ga na-elekọta ala a, ọ ga-achịkọtakwa otu ụzọ nụzọ ise nke ihe ala Ijipt ga-emepụta nime afọ asaa a ga-enwe nri nụba.Ka ha chịkọta ihe oriri niile a ga-enwe nafọ ndị a dị mma, bụ ndị na-abịanụ, ka ha kpokọtara Fero ọka dị ka ihe oriri nobodo dị iche iche, ha ga-echebekwa ya.Ihe oriri ahụ ga-abụ ihe a ga na-eri nala a nime afọ asaa ahụ a ga-enwe ụnwụ, bụ nke ga-ada nala Ijipt, ka ụnwụ ghara ibipụ ala a.Ihe ahụ wee dị mma nanya Fero nakwa nanya ndị niile na-ejere ya ozi.Fero wee gwa ndị na-ejere ya ozi, sị: È nwere ike ịchọta nwoke ọzọ nke dị ka onye a mmụọ Chineke dị nime ya?E mesịa, Fero gwara Josef, sị: Ebe ọ bụ na Chineke emewo ka ị mara ihe a dum, ọ dịghị onye nwere uche, nke makwaara ihe dị ka gị.Gị onwe gị ga-abụ onye na-elekọta ụlọ m, ndị m niile ga na-erubekwara gị isi nụzọ zuru ezu. Ọ bụ naanị ocheeze ka m ga-eji ka gị ukwuu.Fero gwakwara Josef, sị: Lee, m na-eme gị onyeisi ala Ijipt dum.Fero wee gbapụta mgbaaka ya e ji aka ihe akara wee gbanye ya Josef naka ma chịrị uwe e ji ákwà linin ọma dụọ yiwe ya, nyawakwa ya ihe olu ọlaedo nolu.O mekwara ka o jiri ụgbọ ịnyịnya ya nke abụọ kasị ùgwù gbagharịa, ka ha wee na-eti mkpu nihu ya, sị, Avrek! wee si otú ahụ mee ya onyeisi ala Ijipt dum.Fero gwakwara Josef, sị: Ọ bụ m bụ Fero, ma ọ bụrụ na i nyeghị ikike, ọ dịghị onye ga-eweli aka ya ma ọ bụ zọlie ụkwụ ya nala Ijipt dum.E mesịa, Fero gụrụ Josef Zafenat-pania ma kpọnye ya Asinat ada Pọtifera, bụ onye nchụàjà Ọn, ka ọ bụrụ nwunye ya. Josef wee malite ijegharị nala Ijipt.Josef gbara afọ iri atọ mgbe o guzoro nihu Fero bụ eze Ijipt.Nime afọ asaa ahụ e nwere nri nụba, ala ahụ mepụtara ihe nke ukwuu.O wee na-achịkọta ihe oriri niile mere nafọ asaa ahụ nke e nwere nala Ijipt, ọ na-edebekwa ihe oriri ndị ahụ nobodo dị iche iche. Ọ na-ewere ihe oriri si nubi nke gbara otu obodo gburugburu debe nime obodo ahụ.Josef wee na-ekpokọta ọka dị nnọọ ukwuu, dị ka ájá dị noké osimiri, ruo mgbe ha mesịrị kwụsị ịgụ ya ọnụ, nihi na a pụghị ịgụta ya ọnụ.Tupu afọ ụnwụ ahụ eruo, a mụụrụ Josef ụmụ ndị ikom abụọ, bụ ndị Asinat ada Pọtifera bụ onye nchụàjà Ọn mụụrụ ya.Josef wee gụọ nke ọkpara Manase, nihi na, dị ka o si kwuo, Chineke emewo ka m chefuo nsogbu m niile nakwa ụlọ nna m dum.Aha ọ gụrụ nwa ya nke abụọ bụ Ifrem, nihi na, dị ka o si kwuo, Chineke emewo ka m mụọ ọmụmụ nala m nọ hụjuo anya.Afọ asaa ahụ e nwere nri nụba nala Ijipt wee jiri nke nta nke nta gwụ,afọ asaa nke ụnwụ wee malite, dị nnọọ ka Josef kwuru. Ụnwụ wee daa nala niile, ma ihe oriri dị nala Ijipt dum.Nikpeazụ, agụụ wee dị nala Ijipt dum, ndị mmadụ wee malite itiku Fero ka o nye ha ihe oriri. Fero wee gwa ndị Ijipt niile, sị: Gakwurunụ Josef. Ihe ọ bụla ọ gwara unu, meenụ ya.Ụnwụ ahụ wee daa nelu ụwa dum. Josef wee malite imeghe ebe niile e debere ọka wit netiti ha wee na-eresị ya ndị Ijipt, nihi na ụnwụ ahụ ji ala Ijipt aka ọjọọ.Ndị si nụwa dum na-abịakwa nIjipt ịzụrụ ihe oriri naka Josef, nihi na ụnwụ ahụ ji ụwa dum aka ọjọọ. 